钦定古今图书集成/明伦汇编/氏族典/第192卷 > 《廖用贤尚友录》 > 姚绪
## 钦定古今图书集成/明伦汇编/氏族典/第192卷 > 《廖用贤尚友录》 > 姚绪

按《后秦录》，“绪，弋仲子，苌同母弟也。苌之至长安，署绪
为司隶校尉，镇长安。兴嗣立，徙镇安定，封晋王。率众
攻新平。河东太守柳恭、安定太守秦茂等势屈诣降，
因徙新平、安定六千新户以实蒲坂。绪遂为并、冀二
州牧以镇抚之。兴既降号，绪与硕德固让王位，降称
晋公。弘始四年，兴发兵伐魏，使绪统河东见兵，为前”
锋节度。兴兵败，魏乘胜进攻蒲坂，绪婴城固守，攻之
不克，乃引而去。及兴如河东，绪出城迎之。兴见绪，待
以家人之礼，班告境内。及在朝文武，立名不得犯叔
父及硕德名，以彰殊礼。累迁至丞相，卒，谥曰敬王。